અગાઉ અનેક ફિલ્મોમાં આ પ્રકારનાં ચેડા થયા છે અને સમાજે તેનો વિરોધ પણ કર્યો છે. આસુતોષ ગોવારિકરની ફિલ્મ ‘જોધા-અકબર’ વખતે પણ જોધાબાઈનું પાત્ર ખોટી રીતે રજૂ કરવાના આરોપો મુકાયા હતા, પરંતુ ભણસાલી તો આમાં વિશેષ રીતે હથોટી ધરાવે છે. તેમની રામલીલા અને બાજીરાવ-મસ્તાનીમાં પણ ખોટો ઇતિહાસ હતો. તેમણે રજૂ કરેલી ‘સરસ્વતીચંદ્ર’ નામની સિરિયલમાં તો તેમણે ઇતિહાસના ફુરચા ઉડાવી દીધેલા. મૂળ કથાને એવી રીતે કાલ્પનિક રંગો ભરીને રજૂ કરી હતી કે તેને ડેઈલી શોપની કક્ષામાં લાવીને મૂકી દીધી હતી. ત્યારે પણ તેમના માથે માછલાં ધોવાયાં હતાં. દેવદાસ ફિલ્મમાં પણ તેમણે મૂળ કથા સાથે ચેડાં કરીને પારો અને ચંદ્રમુખીને ભેગી નચાવી હતી. આમ ગોવર્ધનરામ ત્રિપાઠી અને શરદબાબુની નવલકથાને તેમણે ખૂબ મોટી હાનિ પહોંચાડી હતી.